burgasdotpro/wikipedia huggingface dataset:
Štúdio L+S

Štúdio L+S, pôvodne Štúdio S, je profesionálne divadlo pôsobiace v Bratislave so sídlom na Námestí 1. mája 5, v priestoroch hotela Tatra, kde koncom šesťdesiatych rokov 20. storočia existoval legendárny kabaret Tatra revue. Divadlo vzniklo 12. mája 1982 ako „Umelecká scéna Slovkoncertu“. Písmeno S v názve divadla pochádza práve odtiaľ. Po privatizácii divadla v apríli 1999 (ako prvého na Slovensku) sa do názvu pridalo L ako pokračovanie tradície, ktorú tu dvojica Lasica a Satinský začala pár mesiacov po založení 
Ako Štúdio S začalo svoju činnosť 12. mája 1982 otváracím predstavením. Začalo ako divadlo bez vlastného súboru. Prvým riaditeľom Štúdia S bol Štefan Ladižinský. Názov Štúdio S bol zmenený na Štúdio L+S v roku 1999.
18. júla 2021 tu na pódiu počas vystúpenia skolaboval a zomrel Milan Lasica.
Koncovka (píšťala)

Koncovka (ľudové názvy: (liesková/otáčaná) píščelka) je slovenská „hranová bezdierková pastierska píšťala, na ktorej sa prefukovaním do harmonických tónov, zatváraním a otváraním spodného konca píšťalovej trubice tvorí charakteristický lydický tónový rad“.
Zaraďuje sa medzi drevené dychové nástroje, aj keď principiálne sa dá vyrobiť aj z iných materiálov. Pomerne často sa v domácich podmienkach vyrába napríklad z PVC. Vzhľadom na svoju dĺžku má pomerne úzke vŕtanie a vďaka tomu sa ľahko prefukuje na vyššie alikvótne tóny. S otvoreným koncom je možné prefukovaním zahrať všetky alikvótne tóny až zhruba do siedmeho. Uzatvorením konca sa základný tón posunie o oktávu nižšie (no kvôli úzkemu vŕtaniu sa nedá zahrať), prefukovaním sa potom dajú zahrať len nepárne alikvótne tóny. Kombináciou prefukovania a zatváranie koncového otvoru sa tak dá zahrať celá lydická stupnica.
Koncovky sa podľa požadovaného ladenia vyrábajú rozlične dlhé. V súčasnosti je zvyčajným materiálom na ich výrobu drevo bazy čiernej, ktoré vzhľadom na stredovú dužinu umožňuje vŕtanie nebožiecom.
Použitie.
Používa sa predovšetkým v ľudovej hudbe na Slovensku a Morave.
Tradične na koncovky hrali o.i. pastieri. Tí si vedeli koncovku sami vyrobiť, či už na salaši alebo aj priamo na paši, z ľahko obrábateľnej liesky. 
V súčasnosti sa ku koncovke niektorí hudobníci vracajú a tvoria piesne s jej využitím, napríklad vo world music, ethno a folk metale. Na Slovensku je najznámejším takým hudobníkom Žiarislav, ktorý svoju hudbu označuje za „novodrevnú“ a štýl za „Rodo“.
Angel of the Morning

Angel of the Morning je populárna pieseň, ktorá bola mnohokrát nahratá známymi umelcami.
Originál a umiestnenia v rebríčkoch.
Hudbu a text zložil newyorský hudobník slovensko-nemeckého pôvodu Chip Taylor. 
Verzia od Merilee Rush sa stala veľkým hitom na jar a na jeseň roku 1968. V rebríčku Billboard Hot 100 sa umiestnila na siedmom mieste. Pieseň dosiahla vrcholy hitparád v Kanade, Austrálii a na Novom Zélande, v Holandsku dosiahla štvrté miesto.
Verzia od Juicy Newton bola v roku 1981 na štvrtom mieste Billboard Hot 100.
V roku 2001 spevák Shaggy v refréne skladby "Angel" použil melódiu, ale s iným textom. Pieseň dosiahla prvé miesto rebríčka v USA.
Švédska speváčka Jill Johnson naspievala „Angel of the Morning“ v angličtine v roku 2007; táto verzia sa dostala vo švédskej hitparáde na 30. miesto. 
V češtine ju naspievala Věra Martinová v roku 1989 s názvom „Dál jen vejdi“. Neskôr ju naspievala tiež Hana Horecká a kapela Fešáci, s novým textom Michaela Žantovského a názvom „Anděl tvého rána“.
Cover verzie.
Pieseň bola nahraná v ďalších šiestich jazykoch. 
Film a televízia.
Väčšina filmov používa verziu od Melanee Rush. V seriáli "Charlieho anjeli" a filme "Súkromná vojna pána Wilsona" sa objavuje verzia od Juicy Newton.
V roku 2010 bola pesnička použitá v reklame na SUV Toyota Highlander.
Tinie Tempah

Patrick Chukwuemeka Okogwu (* 7. november 1988, Londýn, Anglicko), viac známy pod svojim umeleckým menom Tinie Tempah je britský rapper nigérijského pôvodu. Svoj prvý mixtape z roku 2007 obsahovalo 28 skladieb, freestylov a remixov a spolupracovali na ňom Mz Bratt, Chipmunk a G-Unit. Jeho prvý album "Disc-Overy" debutoval 10. októbra 2010 na 1. mieste v rebríčku UK Albums Chart so singlami „Pass Out“ a „Written in the Stars“ a singlami v prvej päťke „Frisky“ a „Miami 2 Ibiza“.
Anatomicky moderný človek

Anatomicky moderný človek alebo anatomicky moderný Homo sapiens (z angl. "anatomically modern human(s)/anatomically modern Homo sapiens"), skr. AMČ (angl. "AMH") môže označovať:
Raný moderný človek

Raný moderný človek alebo raný moderný Homo sapiens (angl. "early modern human(s)/earky modern Homo sapiens", skr. "EMH") môže znamenať:
Archaický moderný človek

Archaický moderný človek (angl. "Archaic Modern"; pozor na zámenu s termínom archaický Homo sapiens) je anatomicky moderný Homo sapiens (teda od 200 000/130 000 BP), ktorý vykazuje isté archaické črty. Zdroj dodáva, že takto definovaný pojem môže zahŕňať časť súčasných ľudí (zrejme sa myslia napr. austrálski domorodci). Odhliadnuc od definície v tomto zdroji je pojem pomerne zriedkavý a v bežnom používaní zrejme ide jednoducho o synonymum spojenia raný moderný človek.
Človek súčasný

Človek súčasný (iné názvy recentný/súčasný/žijúci/moderný človek, človek rozumný súčasný, súčasný človek rozumný; lat. "Homo sapiens recens, Homo sapiens sapiens recens") je Homo sapiens časovo nasledujúci po človeku predvekom až dodnes. Vymedzenie sa mení v súlade s definíciou človeka predvekého.
Moderný človek

Moderný človek môže byť:
Žijúci človek

Žijúci človek môže byť:
Súčasný človek

Súčasný človek môže byť:
Človek praveký

Človek praveký alebo praveký človek môže byť:
Homo orientalis

Homo orientalis bolo pôvodne navrhnuté druhové označenie pre nález 200 zubov a jednej tváre z Jüan-mou (pchinjin: Yuanmou) z konca 80. rokov. Neskôr sa ukázalo, že ide o ranopleistocénnych (neskoromiocénnych) hominoidovcov.
Tchadanthropus

Tchadanthropus bol navrhovaný rod hominida s jediným druhom Tchadanthropus uxoris. 
Bol vytvorený na základe nálezu z Koro Toro v Čade z roku 1961. Je to neúplná lebka s veľkými očnicami a mohutným nadočnicovým valom. Jeden čas sa klasifikoval ako nález druhu Homo habilis, potom dlhší čas ako nález druhu Homo erectus (alebo Homo cf. erectus), M. Thurzo 1998 ho považuje za Homo heidelbergensis (udával vek asi 700 000 – 900 000 rokov) a podľa tohto článku z roku 2002 je to moderný človek.
Človek prvobytný

Človek prvobytný (iné názvy: homo primigenius, prvobytný človek, pračlovek; lat. "Homo primigenius" Haeckel 1868/Wilser 1903) môže byť:
Homo troglodytes

Homo troglodytes môže byť:
SC Fives

SC Fives bol francúzsky futbalový klub, ktorý sídlil v meste Lille. Bol založený v roku 1901 a v roku 1944 sa zlúčil s Olympique Lillois a vytvorili nový klub Lille OSC. V najvyššej francúzskej súťaži hrali 7 sezón.
Written in the Stars

„Written in the Stars“ je tretí singel britského rappera Tinie Tempaha, na ktorom spolupracoval s Ericom Turnerom. Mimo svojich dvoch zlomových singlov, ktoré produkoval Labrinth, tento singel produkoval iSHi. Singel bol vydaný v septembri 2010 cez Parlophone a digitálne cez iTunes Store. Je tretím oficiálnym singlom jeho debutového albumu "Disc-Overy". Skladba debutovala na 1. mieste v rebríčku UK Singles Chart, čím sa stal Tempahovým druhým singlom, ktorý v Spojenom kráľovstve dosiahol 1. miesto.
Majstrovstvá sveta v pólokrose

Majstrovstvá sveta v pólokrose je najvyššie medzinárodné podujatie národných družstiev v pólokrose, ktoré riadi Medzinárodná pólokrosová rada (IPC). Prvý turnaj majstrovstiev sveta sa konal v Austrálii v roku 2003. Majstrovstvá prebiehajú so 4-ročnou periodicitou. Dominujú na nich predovšetkým družstvá južnej hemisféry.
Pólokros

Pólokros alebo polocrosse je kolektívny šport, ktorý je kombináciou póla a lakrosu. Hrá sa na všetkých kontinentoch sveta, ale populárny je hlavne Austrálii, Novom Zélande a južnej časti Afriky. Ide o šport, ktorý sa hrá v sedle koní (aj pony) a vonku (tzv. outdoorový šport). Každý hráč drží v ruke sieťovanú raketu, a snaží sa ňou chytiť loptičku z penovej gumy priemeru a dopraviť ju do súperovho bránkoviska.
Šport sa hrá na rekreačnej aj vrcholovej úrovni. Najvyšším vrcholovým medzinárodným podujatím sú majstrovstvá sveta.
Ligue 1 2011/2012

Ligue 1 2011/2012 bol 74. ročník francúzskej Ligue 1 od roku 1932. Sezóna začala 6. augusta 2011 a skončila 20. mája 2012. Obhajcom trofeje bol Lille OSC. Majstrom sa stal nakoniec až v poslednom kole hráči Montpellieru. Bol to ich premiérový francúzsky ligový titul od jeho vzniku v roku 1974. Z Ligue 1 zostúpili Cean, Dijon FCO a Auxerre. Z druhej najvyššej ligy postúpili Stade de Reims, SC Bastia a Troyes AC. Najlepším strelcom sa stali Olivier Giroud s Montpellieru a Neně s PSG s 21 gólmi.
Futsal (FIFA)

Futsal alebo sálový futbal je halová obdoba futbalu. Vznikol v Brazílii pôvodne ako šport futbalových veteránov. Po futbalovej kariére sa presunuli hráči z trávnikov do menších plôch, do hál. 
Slovo futsal vzniklo spojením španielskeho resp. portugalského slova pre futbal (fútbol resp. futebol) a španielskeho resp. portugalského slova pre sálu (sala/salón resp. salão). V slovenčine (a češtine) sa dnes niekedy na odlíšenie od futsalu podľa AMF verzia podľa AMF označuje ako futsal a verzia podľa FIFA ako sálový futbal.
Hracia plocha je obdĺžnikového tvaru. Hrá sa s loptou veľkosti číslo 4 a s tlmeným odskokom. Na hre sa zúčastňujú dve družstvá s 4 + 1 hráčmi a počet striedaní nie je obmedzený podobne ako v ľadovom hokeji. Zápas trvá 2 × 20 min, pričom platí, že ak je lopta mimo hry, časomiera sa pozastavuje.
Riadiacim orgánom verzie futsalu, ktorá je predmetom tohto článku, je Medzinárodná futbalová federácia.
Etuda (hudba)

Etuda (z fr. "etude" = učenie, cvičenie) je drobná hudobná skladba pre jeden nástroj, slúžiaca k výuke inštrumentalistu. Jej cieľom nie je vyjadriť výraznejšiu hudobnú myšlienku, ale predovšetkým predstavuje spôsob, ako pomôcť žiakovi osvojiť si techniku hry: rýchlosť, zapamätanie si pozícií, cvičenie prstov ľavej alebo pravej ruky.
K najznámejším husľovým etudám patria napríklad skladby Jacquesa Mazasa alebo českého husľového učiteľa Otakara Ševčíka, klaviristi veľmi dobre poznajú etudy viedenského učiteľa a skladateľa Carla Czerného.
Špecifický druh etud tvoria tzv. koncertné etudy, ktorých cieľom je okrem tréningu techniky aj koncertné predstavenie. Medzi najvýznamnejšie patria z klavírnej tvorby napríklad diela Fryderyka Chopina (op. 10, op.25) alebo Ferenca Liszta (12 transcendentálnych etud, 6 Paganiniho etud). 
Etuda je spolu s ďalšími skladbami povinnou súčasťou skúšok (akademických koncertov) na hudobných inštitúciách.
Boulonská deklarácia

Boulonská deklarácia () je dokument napísaný L. L. Zamenhofom a potvrdený účastníkmi prvého Svetového kongresu esperanta vo francúzskom meste Boulogne-sur-Mer v roku 1905. Definoval najdôležitejšie pojmy esperantského hnutia a hral dôležitú úlohu v jeho rozvoji.
Charakteristika.
Deklarácia definovala „esperantismus“ ako hnutie podporujúce široké využívanie esperanta ako doplnku k národným jazykom v medzinárodnom a medzietnickom prostredí, teda nie ako ich náhradu v ich prirodzenej oblasti. Esperantské hnutie samotné deklarovala ako politicky a nábožensky neutrálne. Upozornila na to, že esperanto sa odovzdáva do verejného vlastníctva a každý ho môže používať podľa svojej vôle, pretože jeho iniciátor sa hneď na začiatku vzdáva všetkých autorských práv. Bolo stanovené, že jedinou záväznou autoritou pre ľudí hovoriacich esperantom je "Fundamento de Esperanto" (zbierka raných dokumentov obsahujúcich popis gramatiky, slovník a niekoľko ukážkových textov), a že imitovanie jeho vzoru je všetkým užívateľom odporúčané za účelom udržania stability jazyka. Konečne definovalo tiež pojem „esperantista“ ako osobu, ktorá ovláda a používa jazyk esperanto pre akékoľvek účely.
Základné body.
"Boulonská deklarácia" určuje ciele esperantizmu v piatich bodoch:
Eo

Eo- je predpona používaná od polovice 19. storočia v odborných textoch vo význame raný, prvobytný alebo charakterizovaný najranejším výskytom (čoho); pochádza z gréckeho slova éos znamenajúceho ranné zore, ráno, denné svetlo, život, východ , , 
Eo môže byť:
EO môže byť:
El Capitan

El Capitan je vertikálny skalný útvar, ktorý sa nachádza v Yosemitskom národnom parku, na západnom konci údolia. Tento žulový monolit v najdlhšej časti presahuje nad terénom na dne údolia ale iba 3 metre na teréne nad údolím. Je vyhľadávaným miestom pre horolezcov, BASE jumperov ale je dostupný aj pre pešiu turistiku. Podobne ako väčšina útvarov v údolí aj El Capitan bol vytvorený činnosťou ľadovca a má tak hladký povrch.
FC Sète

Football Club de Sète 34, (FC Sète) je francúzsky futbalový klub ktorý hrá Ligue du Languedoc-Roussillon de football. Bol založený v roku 1900. Sídli v meste Sète. Domáce zápasy hráva na štadióne Stade Louis Michel. 
Sú držiteľmi dvoch francúzskych ligových titulov (1934 a 1939) a tiež získali dva primáty Coupe de France (1930, 1934). Taktiež v roku 1934 získali ako prvý francúzsky klub double.
Eoanthropus

Eoanthropus (doslova "raný/zorný človek") bol navrhovaný rod hominidov s jediným druhom človek piltdownský alebo piltdownský človek (lat. "Eoanthropus dawsoni, Homo dawsoni"). Bol vytvorený na základe nálezov z rokov 1908 – 1915 pri Piltdowne v Sussexe. Dlhý čas sa nález považoval za pravý a ovplyvnil interpretácie evolúcie človeka. V 50. rokoch sa zistilo, že išlo o podvrh, a že nálezy boli cielene mechanicky a chemicky upravené, a v roku 1982 bolo jasné, že nálezy pochádzali v skutočnosti z orangutana a moderného človeka.
Futsal (AMF)

Futsal alebo sálový futbal je kolektívny šport a loptová hra, ktorá sa hrá na dve bránky v hale, a je veľmi podobná futsalu podľa FIFA. Šport, v ktorom proti sebe nastupujú dve päťčlenné družstvá (4 hráči v poli a 1 brankár), je len mierne odlišný od futsalu, ktorý riadi FIFA. Cieľom hry je dopraviť loptu pomocou nôh, hlavy či hrudi do bránky. 
Niekedy sa v súčasnej slovenčine (a češtine) na odlíšenie od futsalu podľa FIFA táto verzia futsalu označuje skôr ako sálový futbal, kým verzia podľa FIFA skôr ako futsal.
Dejiny.
Sálový futbal vznikol v 30. rokoch v Uruguaji. V roku 1971 vznikla svetová organizácia, zastrešujúca sálový futbal, pod názvom "Medzinárodná federácia sálového futbalu" (FIFUSAFederação Internacional de Futebol de Salão). V 80. rokoch vznikli spory medzi FIFA na jednej strane a inými organizáciami na strane druhej o správu tejto hry. V roku 1985 FIFA zakázala používanie výrazu futbal v názvoch sálových futbalov hraných podľa pravidiel organizácií FIFUSA a PANAFUTSAL, a tie preto začali pre svoju verziu oficiálne používať názov futsal. Neskôr výraz futsal (popri sálový futbal) začala používať aj FIFA.
Po nedohode sa so zástupcami FIFA o spojení týchto podobných športov vznikla v roku 2003 (ako nástupca organizácie FIFUSA) nová svetová organizácia Svetová futsalová asociácia (AMFAsociación Mundial de Futsal).
Futsal na Slovensku.
Na Slovensku bola v roku 2003 vytvorená organizácia Futsal Slovakia, ktorá vznikla zlúčením Slovenského zväzu sálového futbalu a Únie malého futbalu.
Malý futbal

Malý futbal (synonymom je aj slovo minifutbal) je loptový šport, z ktorého štruktúry vzišiel futsal. Malý futbal hraný v hale sa volá halový futbal.
Najväčšiu členskú základňu má predovšetkým v strednej a východnej Európe a na Britských ostrovoch, konkrétne v Anglicku. Z mimoeurópskych kontinentov je to potom Ázia a Afrika.
Pravidlá.
Od futsalu sa tento šport líši veľkosťou lopty (5), hracej plochy (4650 m x 2630 m) a hracou dobou 2 x 25 minút. Auty sa vhadzujú a tímy nastupujú v zostave 5 hráčov a jeden brankár. Tresty a kartové napomenutia sú rovnaké ako vo futbale. Ak je však hráč potrestaný červenou kartou, môže po piatich minútach nastúpiť do poľa naspäť hráč iný. Vylúčený hráč už nesmie do zápasu zasiahnuť. Tieto pravidlá vychádzajú z medzinárodných pravidiel malého futbalu.
Organizácia.
Svetový malý futbal riadi Svetová federácia malého futbalu (WMF). WMF združuje národné asociácie malého futbalu v 67 krajinách na 5 kontinentoch. V marci 2012 vznikla medzinárodná organizácia združujúca malý futbal v Európe s názvom Európska federácia malého futbalu (EMF). K 3. januáru 2018 bolo v združení 32 štátov z Európy. EMF nie je členom UEFA a ani FIFA. 
Členovia EMF: Arménsko, Belgicko, Bosna a Hercegovina, Bulharsko, Cyprus, Česko, Čierna Hora, Estónsko, Grécko, Chorvátsko, Írsko, Izrael, Kazachstan, Litva, Lotyšsko, Luxembursko, Macedónsko, Maďarsko, Moldavsko, Nemecko, Poľsko, Portugalsko, Rakúsko, Rumunsko, Rusko, Slovensko (SZMF), Slovinsko, Spojené kráľovstvo, Srbsko, Španielsko, Taliansko, Turecko
Etuda

Etuda (vyslov: etüda) môže byť:
Université de Versailles-Saint-Quentin-en-Yvelines

Université de Versailles-Saint-Quentin-en-Yvelines a skrátene UVSQ je francúzska verejná univerzita. Bola založená v roku 1991 a nachádza sa vo Versailles.
Half Dome

Half Dome je skalný útvar a vrchol, ktorý sa nachádza v Yosemitskom národnom parku v údolí Yosemite Valley. Hrebeň vrchola sa v najdlhšej častí týči nad dnom údolia. Je pravdepodobne najznámejším vrcholom v národnom parku. Jeho polovičný profil vznikol činnosťou ľadovca.
Do 70. rokov 19. storočia bol vrchol považovaný za nedostupný. Ako prvý na vrchol vystúpil George G. Anderson v roku 1875. Dnes je vrchol dostupný po zaistenej ceste a navštevujú ho tisícky turistov.
Majstrovstvá sveta FIFA vo futsale

Majstrovstvá sveta FIFA vo futsale je najvyššie medzinárodné podujatie v futsale, ktoré riadi Medzinárodná futbalová federácia (FIFA). jeho história siaha do roku 1989, kedy sa v Holandsku konal prvé majstrovstvá sveta. Prebiehajú so 4-ročnou periodicitou. V súčasnosti sa hrajú futsalové MS iba v mužskej kategórii. Najviac víťazstiev zaznamenali a , ktoré až do roku 2012 vyhrali všetky turnaje.
Psychedelický folk

Psychedelický folk alebo psych folk je voľne definovaný žáner hudby, ktorý vznikol v 60-tych rokoch spojením folku a psychedelického rocku. Žáner si udržal prevažne akustické nástrojové vybavenie folku, ale pribudli v ňom hudobné vplyvy spoločné s psychedelickým rockom a psychedelickým zážitkom. Medzi hlavných predstaviteľov tohto žánru patria Syd Barrett, Kaleidoscope, Grateful Dead, Jefferson Airplane alebo The Incredible String Band.
Majstrovstvá sveta v softbale

Majstrovstvá sveta v softbale je najvyššie medzinárodné podujatie národných družstiev v softbale (fast-pitch softbale), ktoré riadila Medzinárodná softbalová federácia (ISF). Od roku 2014 ho už riadi novozaložená Svetová bejzbalová a softbalová konfederácia (WBSC). Jeho história siaha do roku 1965, kedy sa v Austrálii konali prvé majstrovstvá sveta žien, rok na to v Mexiku aj prvé majstrovstvá sveta mužov. Dlho prebiehali so 4-ročnou, ale od roku 2012 prebiehajú s 2-ročnou periodicitou.
Svätá Trojica (Masaccio)

Svätá Trojica () je názov fresky talianskeho renesančného maliara Masaccia. Dielo (jeho celý názov je "Svätá Trojica s Pannou Máriou, svätým Jánom a donátormi") patriace k najznámejším obrazom umelca, je výtvarnými historikmi zaraďované do skupiny „zakladateľských“ diel renesančnej maľby.
Vznik diela.
Masaccio (vl. menom Tommaso di Giovanni di Simone Guidi) sa v roku 1422 stal majstrom florentského cechu maliarov "Medici e Speziali". Ako jeden z popredných florentských umelcov bol patricijskou rodinou Lenzi poverený namaľovaním fresky s tematikou Najsvätejšej Trojice pre miestnu baziliku Santa Maria Novella. Freska nachádzajúca sa na ľavej stene chrámovej lode bola poňatá ako monumentálny donátorov náhrobok. 
Maľba s v podstate bežným námetom sa vďaka Masacciovmu prevedeniu stala jedinečnou tým, že na nej Masaccio ako prvý umelec premietol trojrozmerný priestor na dvojrozmernú plochu. Uplatnením metódy zobrazovania pomocou lineárnej perspektívy tak vytvoril jedinečnú priestorovú ilúziu, ktorú po prvý raz použil architekt Filippo Brunelleschi. Masaccio docielil vtiahnutie diváka priamo do deja na maľbe tým, že zobrazil postavy v životnej veľkosti a prepočítal perspektívu priamo z bodu, v ktorom sa divák nachádza.
Kompozícia a ikonografia.
Scénu Najsvätejšej Trojice umiestnil umelec do triumfálneho oblúka fiktívnej antickej stavby (podobný model architektúry sa objavuje i v dielach iných autorov – napr. "Madona so svätcami, anjelmi a Federicom da Montefeltro" Piera della Francescu). Pod krížom s ukrižovaným Kristom stoja Panna Mária a apoštol Ján. Scéna je doplnená postavami kľačiaceho muža a ženy pred korintskými pilastrami; ide pravdepodobne o zadávateľa diela a umelcovho mecenáša Lorenza Lenziho a jeho manželku. Ich postavy dodávajú dielu ilúziu priestoru.
Zaujímavé a veľavravné je gesto Ježišovej matky, ktorá pravou rukou a pohľadom priamo na diváka upriamuje jeho pozornosť na ústredný bod maľby – synovo telo na kríži. Je tak súčasne spájajúcim článkom medzi obrazom a divákom.
V spodnej časti fresky nás Masaccio uvádza do chrámového podzemia, kde v otvorenej rakve sú uložené ostatky prvého muža Adama. Nápis nad rakvou "IO FU[I] G[I]A QUEL CHE VOI S[I]ETE E QUEL CH[’] I[O] SONO VO[I] A[N]C[OR] SARETE" (vo voľnom preklade "Čo ste vy bol som aj ja, čo som ja budete aj vy") má divákovi pripomínať jeho smrteľnosť.
Maneater

„Maneater“ je skladba americkej popovej speváčky Nelly Furtado, ktorú napísali Nelly Furtado, Timothy „Timbaland“ Mosley, Jim Beanz a Nate „Danja“ Hills pre jej tretí štúdiový album "Loose". Skladbu koprodukovali Timbaland a Danja a obsahuje prvky hudby 80-tych rokov skupín ako Eurythmics a Hall &amp; Oates.
V Európe bola vydaná ako tretí singel z albumu a stala sa jednou z najpopulárnejších singlov Nelly Furtado, pričom dosiahla 1. miesta v rebríčkoch v Poľsku a v Spojenom kráľovstve, a do prvej desiatky v krajinách po celej Kontinentálnej Európe.
Hudobná štruktúra a zloženie.
„Maneater“ je rýchla elektronická rocková skladba kombinujúca zvuky syntetizátorov elektronickej hudby 80-tych rokov a beaty orientované viac na štýl dance. Skladba má význačné vplyvy žánrov electropop a synthpop. Zdroj hudby pochádza zo singlu „Maneater“ z roku 1982 od skupiny Hall &amp; Oates. Skladba má tanečné tempo, je zložená v tónine D-dur s tempom 132 BPM.
Vajont

Vajont môže byť:
Love Don’t Let Me Go

„Love Don't Let Me Go“ je house skladba francúzskeho DJa Davida Guettu a amerického speváka-skladateľa Chrisa Willisa. Bola vydaná ako druhý singel z albumu "Just a Little More Love". Remix tejto skladby bol vydaný ako singel v roku 2006 s názvom „Love Don't Let Me Go (Walking Away)“.
Hudobné video.
Hudobné video bolo prvýkrát vydané cez YouTube dňa 23. mája 2007 s celkovou dĺžkou 2 minuty a 55 sekúnd.
Majstrovstvá sveta v krikete

Majstrovstvá sveta v krikete je najvyššie medzinárodné podujatie národných družstiev v krikete, ktoré riadi Medzinárodná kriketová rada. Jeho história siaha do roku 1973, kedy sa v Anglicku konali prvé majstrovstvá sveta žien, o dva roky neskôr sa rovnako v Anglicku konali aj prvé majstrovstvá sveta mužov. Prebiehajú so 4-ročnou periodicitou. MS v krikete sú tretími najsledovanejšími majstrovstvami sveta, po futbalových a ragbyových MS.
František Boháč

František Boháč (* 16. marec 1989 – † 29. september 2011, Košice) bol slovenský hádzanársky reprezentant, naposledy hráč HT Tatran Prešov. Hrával na pozícii brankára. Zahynul pri dopravnej nehode v Košiciach.
Kariéra.
František Boháč bol odchovancom 1. MHK Košice. V lete 2011 prestúpil do HT Tatran Prešov.
V slovenskej reprezentácii debutoval v prípravnom zápase proti Rakúsku () 12. apríla 2011. Reprezentoval Slovensko aj v kvalifikačnom zápase o postup na Majstrovstvá sveta 2012 proti Čiernej Hore.
Majstrovstvá sveta v korfbale

Majstrovstvá sveta v korfbale sú najvyššie medzinárodné podujatie národných družstiev v korfbale, ktoré organizuje Medzinárodná korfbalová federácia (IKF). Ich história siaha do roku 1978, kedy sa v kolíske korfbalu – Holandsku, konali prvé majstrovstvá sveta. Prebiehajú so 4-ročnou periodicitou. Dominuje na nich družstvo , ktoré sa iba na turnaji v roku 1991 nestalo víťazom. 
Majstrovstvá sveta zároveň slúžia ako kvalifikácia na Svetové hry.
PROMOTIC

PROMOTIC je softvérový nástroj typu SCADA/HMI pre priemyselnú automatizáciu. Slúži k vizualizácii, riadeniu a zberu dát z technologických procesov. Systém PROMOTIC vyvíja a dodáva ostravská firma Microsys, spol. s r. o. od roku 1991.
Charakteristika.
PROMOTIC je komplexný SCADA objektový softvérový nástroj pre tvorbu aplikácií, ktoré monitorujú, riadia a vizualizujú technologické procesy v najrôznejších oblastiach priemyslu. 
Podporované platformy.
PROMOTIC SCADA/HMI systém bol uvedený na trh v roku 1991. Prvá verzie tohoto systému boli určené pre operačný systém MS DOS. V roku 1995 bol uvedený úplne prepracovaný systém fungujúci na MS Windows. Aktuálna verzia je kompatibilná so všetkými verziami Windows od XP vyššie (s výnimkou Windows CE).
Komunikačné ovládače.
SCADA systém PROMOTIC disponuje obsiahlou knižnicou komunikačných ovládačov pre komunikáciu so širokým spektrom automatizačného hardvéru:
Štandardné rozhrania.
PROMOTIC podporuje následujúce štandardizované rozhrania:
Licencia.
SCADA systém PROMOTIC je licencovaný pomocou dvoch základných spôsobov:
Všetky komponenty, komerčná aj freeware verzia, sú k dispozícii v rámci jedného inštalačného balíčka.
Majstrovstvá sveta vo florbale

Majstrovstvá sveta vo florbale je najvyššie medzinárodné podujatie národných družstiev vo florbale, ktoré riadi Medzinárodná florbalová federácia (IFF). Jeho dejiny siahajú do roku 1996, kedy sa vo Švédsku konali prvé majstrovstvá sveta mužov, o rok neskôr sa vo Fínsku konali aj prvé majstrovstvá sveta žien. Prebiehajú s 2-ročnou periodicitou. MS vo florbale sú nástupnícke podujatie po majstrovstvách Európy, ktoré skončili v roku 1995 z dôvodu narastajúceho rozmachu florbalu vo svete. Najúspešnejšie sú družstvá Švédska, ktorej v mužskej i ženskej kategórii získali najviac víťazstiev.
Od roku 2007 IFF na toto podujatie organizuje kvalifikáciu, ktorá prebieha v roku konania šampionátu.
Muži.
Majstrovstvá sveta C divízie.
Majstrovstvá sveta C divízie slúžili ako kvalifikácia na hlavné podujatie majstrovstiev sveta. Kvalifikovať sa mohol iba víťaz.
Majstrovstvá Európy vo florbale

Majstrovstvá Európy vo florbale sú zaniknuté najvyššie európske podujatie vo florbale, ktoré riadila Medzinárodná florbalová federácia (IFF). Ich história začala v roku 1994, kedy sa vo Fínsku konali prvé majstrovstvá sveta mužov, a skončila v roku 1995. Všetky 3 podujatia vyhralo Švédsko. ME vo florbale boli nahradené majstrovstvami sveta z dôvodu narastajúceho rozmachu florbalu vo svete.
Bretagne (bojová loď)

Bretagne bola francúzska bojová loď triedy Bretagne. Loď sa zúčastnila oboch svetových vojen a bola potopená britskou eskadrou v alžírskom prístave Mers-el-Kebir. 
Konštrukcia lode.
Loď bola postavená firmou F.&amp;Ch. de la Med., La Seyne ako druhá jednotka triedy Provence. Trup lode bol položený 1. septembra 1912, Bretagne sa dočkala spustenia na vodu 21. marca 1913 a dokončená bola 12. septembra 1915.
Pohon.
Pohon lode pôvodne zaisťovalo 24 uhľových kotlov, ktoré boli roku 1927 vymenené za 22 nových uhľových a 2 dieselové kotly, posledné zmeny a vylepšenia hnacích systémov sa uskutočnili tesne pred druhou svetovou vojnou. Zastarané uhľové kotly boli nahradené šiestimi supermodernými dieselovými kotlami Indret, ktorými bol výkon hnaný cez dve Parsonove turbíny s prevodovým ústrojenstvom, ktoré otáčali 4 lodné skrutky.
Výzbroj.
Hlavnú výzbroj tvorilo desať diel kalibru umiestnených po dvoch v piatich vežiach (dve na prove, dve na korme a jedna uprostred trupu). Pri rekonštrukciách v 20-rokoch bol ich námer zväčšený na 23°, čím sa dostrel zväčšil na .
Sekundárnu výzbroj tvorilo sprvu až 22 diel kalibru uložených na boku lode. Pri modernizáciách v medzivojnovom období bola odstránená najprv štvorica diel, neskôr roku 1933 aj ďalších osem. Hlavným dôvodom bol fakt, že delá na prove boli od hladiny vzdialené len 3,5 metra, tzn. že boli nepoužiteľné na mierne rozbúrenom mori. Kadencia týchto diel bola 5 – 6 rán za minútu a účinný dostrel činil 15 – . Protiletecká výzbroj bola v medzivojnovom období viackrát upravená a posilnená. Finálne podoba protileteckej výzbroje činila 7 diel kalibru , 4 delá kalibru a 2 delá kalibru . Aj napriek úpravám bola protiletecká výzbroj maximálne nedostačujúca na spôsob boja, ktorí sa začal praktizovať v druhej svetovej vojne.
Služba.
Bretagne slúžila v rokoch 1916 – 1918 vo francúzskej stredomorskej flotile. Modernizácia v medzivojnovom období urobila z lode špičkové bojaschopné plavidlo. v úvode druhej svetovej vojny sa jej služba obmedzila hlavne na ochranu konvojov. Po nemeckom blitzkriegu v máji a júni 1940 a kapitulácii Francúzska patrila Bretagne medzi lode, ktoré ušli pred nemeckou internáciou. Spolu s bojovou loďou Strasburg a značnou časťou preživšej francúzskej flotily zakotvila v alžírskom prístave Mers-el-Kebir.
Briti si nemohli dovoliť aby silná francúzska flotila prešla na stranu Osi a preto admiralita naplánovala útok na alžírske prístavy. Britský útok na Mers-el-Kebir bol prvým vojnovým stretnutím Francúzska a Veľkej Británie od bitky pri Waterloo v rolu 1815. K stretu došlo iba 11 dní po kapitulácii Francúzska. Veliteľom vichytského námorníctva bol tak ako pred vojnou veľkoadmirál Francios Darlan. Počas kapitulácie sa francúzske lode rozpŕchli.
Agésilaos (syn Hippokratida)

Agésilaos alebo Agésiláos alebo Agesilaos ( - Agésilaos/iný prepis Agésiláos) bol v rodokmeni spartského kráľa Leótychida II. z kráľovského rodu Eurypontovcov zaznamenaný historikom Herodotom ako syn Hippokratida a otec Menarea. Žil pravdepodobne v polovici šiesteho storočia pred Kr.
Rodokmeň Leótychida II. z Herodotovho diela "História" poslúžil mnohým historikom pri zostavovaní zoznamu kráľov Sparty kráľovského rodu Eurypontovcov. Zoznam kráľov Sparty zostavený na základe Leótychidovho rodokmeňa nemôžme pokladať za celkom dôveryhodný, lebo trón sa nemusel dediť len z otca na syna a navyše existuje aj zoznam kráľov zaznamenaný cestovateľom Pausaniom žijúceho v druhom storočí, ktorého menoslov kráľov Sparty sa s týmto rodokmeňom celkom nezhoduje. Ale to, že Hippokratidov syn Agésilaos kráľom Sparty nebol, potvrdzuje vo svojich záznamoch aj sám Herodotos, lebo počas tohto obdobia dejín Sparty ako jej kráľa z dynastie Eurypontovcov a to v zhode s Pausaniom uvádza Agasikla. Taktiež Herodotos aj Pausanias v zhode tvrdia, že následníkom Agasikla bol jeho syn Aristón.
"Genealógia Leótychida II. po kráľa Theopompa podľa Herodota a zoznam kráľov Sparty rodu Eurypontovcov, zaznamenaný od kráľa Theopompa po Leótychida II. od Pausania:"
Dorota Kurónska (1793 – 1862)

Dorota Kurónska alebo Dorota Kurlandská alebo Dorota Saganská (-slov.; franc. "Dorothée, princesse de Courlande" alebo "Dorothée de Sagan" alebo "Dorothée de Talleyrand-Périgord", rodená "Dorothea von Biron") kňažná kurónska, komtesa Edmond de Périgord, vojvodkyňa dinoská (* 21. august 1793, Friedrichsfeld pri Berlíne, Nemecko – † 19. september 1862, Żagań, Poľsko) bola životná partnerka známeho francúzskeho diplomata Charlesa-Mauricea de Talleyrand-Périgord. Narodila sa ako štvrtý potomok v rodine vojvodu Kurónskeho (pozri Kurónsko), no jej biologickým otcom bol Alexander Batowski, pápežský nuncius.
21. apríla 1809 sa vydala za Edmonda de Talleyrand-Périgord, synovca Charlesa-Mauricea de Talleyrand-Périgord. Vo zväzku manželskom sa narodili tri deti, z ktorých Pauline bola priznanou dcérou Charlesa-Mauricea de Talleyrand-Périgord. 
Zúčastnila sa na Viedenskom kongrese po boku svojho švagra Talleyranda, kde zažiarila ako hviezda v politických salónoch, v ktorých prebiehali rokovania o novom rozdelení Európy po páde Napoleona I. Odvtedy sa stala životnou partnerkou najdiskutovanejšieho a najbrilantnejšieho diplomata vo francúzskych dejinách.
Predpokladané rodinné vzťahy.
Niektorí autori literatúry faktu vyslovili hypotézu, že Dorothée de Courland bola matkou Boženy Němcovej, splodenej v nelegitímnom vzťahu s priateľom Karlom Janom Clam-Martinicom, českým šľachticom, počas Viedenského kongresu. Barbora Panklová, neskoršia Božena Němcová, sa údajne narodila 4. februára 1820 vo Viedni, podľa iných zdrojov to mohlo byť už v roku 1817.
Podľa ďalšieho zdroja sa Dorothée de Courland narodilo v septembri roku 1816 dieťa vo francúzskych kúpeľoch Bourbon-l’Archambault, ktoré navštívila so slávnym francúzskym politikom Charlesom de Talleyrand-Périgord. Dievča bolo zanesené do matriky ako Marie-Henriette Dessalles. Je pravdepodobné, že ju neskôr vychovávala Tereza Panklová ako svoje dieťa, a to pod dohľadom sestry Doroty Kurónskej, kňažnej Vilhelmíny Zahánskej. Spisovateľka samu seba spodobnila v postave Barunky v románe „Babička“, v ktorom opisuje aj kňažnú Vilhelmínu Zahánsku, jej patrónku.
Just a Little More Love

Just a Little More Love je debutový album francúzskeho house DJa Davida Guettu, ktorý bol vydaný dňa 20. júna 2002 cez Virgin Records France. Na albume sa podieľali dvaja hlavní vokalisti – Chris Willis a Barbara Tucker. Skladba „Just a Little More Love“ bola nahraná počas tridsiatich minút. Z albumu boli vydané štyri single „Just a Little More Love“, „Love Don’t Let Me Go“, „People Come People Go“ a „Give Me Something“. Singel „Love Don’t Let Me Go“ bol znovu vydaný v roku 2006 ako remix pod názvom „Love Don’t Let Me Go (Walking Away)“ v spolupráci s funkovou skupinou The Egg.
Club Français

Club Français Paris, (Club Français) bol francúzsky futbalový klub, ktorý sídlil v meste Paríž. Bol založený v roku 1890 a rozpustil sa v roku 1935. Najväčší úspech dosiahli keď získali Coupe de France v roku 1931.
Zúčastnili sa premiérovom ročníku najvyššej francúzskej ligovej súťaže. Ale hneď zostúpili a v ročníku 1934 – 35 kvôli finančným problémom zbankrotovali.
RC Roubaix

Racing Club de Roubaix, (RC Roubaix) bol francúzsky futbalový klub, ktorý sídlil v meste Roubaix. Bol založený v roku 1895 a rozpustil sa v roku 1995 po finančných problémoch. V amatérskej ére vyhrali päťkrát francúzsky ligový titul.
Alphonse de Lamartine

Alphonse de Lamartine, celým menom Alphonse Marie Louis de Prat de Lamartine (* 21. október 1790 Mâcon, Francúzsko - † 28. február 1869, Paríž) bol francúzsky básnik, dramatik, románopisec a prozaik. Zároveň bol aj politikom a rečníkom, taktiež tvorcom Druhej Republiky vo Francúzsku. Je jednou z najdôležitejších postáv romantizmu v literatúre Francúzska.
Okrem romantizmu sa v jeho tvorbe prejavuje filozofický smer deizmus. Jeho názory na náboženstvo sa stali príčinou, že určité jeho diela dala cirkev na index - boli zakázané. V roku 1829 bol zvolený za riadneho člena Francúzskej akadémie. Stal sa aj ministrom zahraničných vecí v období od 24. februára 1848 do 11. mája 1848. Okrem tohto krátkeho obdobia v ministerskom kresle bol viacero volebných období poslancom v Národnom zhromaždení za svoj rodný kraj Mâcon, no do vyššej politiky nezasiahol. Medzi rokmi 1820 - 1830 bol pracovníkom talianskeho veľvyslanectva vo Francúzsku.
Dielo.
Jeho diela a tiež dramatizované poémy a veršované romány(Jocelyn a pád anjela) sú zhromaždené do „Les Oeuvres poètiques“ v knižnici „La Pléiade“ vydavateľstva „Gallimard“.
Bauma

Bauma ("Medzinárodný veľtrh stavebných strojov, banských strojov, konštrukčných vozidiel a konštrukčného materiálu") je veľtrh konajúci sa každé tri roky v Mníchove v Nemecku. Počas siedmich dní veľtrhu sú vystavené predovšetkým stavebné vozidlá. S plochou je najväčším veľtrhom na svete. Počas 29. veľtrhu v dňoch od 19. apríla do 25. apríla 2010 prišlo 3 150 vystavovateľov a viac ako 415 000 návštevníkov z viac ako 200 krajín.
Majstrovstvá Európy v korfbale

Majstrovstvá Európy v korfbale je najvyššie európske podujatie národných družstiev v korfbale, ktoré organizuje Európska korfbalová federácia (IKF Europe), predtým ich organizovala Medzinárodná korfbalová federácia (IKF). História majstrovstiev siaha do roku 1998, kedy sa v Portugalsku konali prvé majstrovstvá Európy. Do roku 2014 prebiehali so 4-ročnou periodicitou, potom sa prešlo na interval 2 rokov. Jednoznačne v nich dominuje , ktoré získalo všetky tituly majstra Európy.
Majstrovstvá Európy tiež slúžia ako kvalifikáčné podujatie na majstrovstvá sveta.
Outdoor-ové majstrovstvá Európy.
V roku 1992 zorganizovala IKF prvé oficiálne európske podujatie národných družstievmajstrovstvá Európy, ktoré sa hralo vonku (outdoor). Konalo sa v obci Merton (grófstvo Surrey), v Spojenom kráľovstve v septembri roku 1992, za účasti 7 tímov. K pokračovaniu outdoor-ového turnaja nedošlo, pretože väčšina krajín neorganizovala súťaže vo vonkajších priestoroch a odmietali pozvánku účastniť sa oficiálnych akcií. O šesť rokov neskôr sa konali nasledujúce majstrovstvá Európy, tentoraz však už v hale.
Konečné umiestnenie tímov na ME 1992:
Under My Skin

Under My Skin je druhý štúdiový album kanadskej speváčky Avril Lavigne, ktorý bol vydaný 24. mája 2004. Album nadviazal na úspech predošlého albumu "Let Go", aj keď predajnosť bola značne nižšia, napriek tomu 8 miliónov kópií mu vynieslo status tretieho najpredávanejšieho albumu roku 2004.
Quadruplealliance (1813)

Quadruplealliance alebo štvorspolok alebo aliancia štyroch z roku 1813 bola dohoda medzi štyrmi európskymi veľmocami Spojeným kráľovstvom, Ruskom, Pruskom a Rakúskom. Jej cieľom bolo riešiť následky napoleonských vojen a vytvoriť vojenskú alianciu proti Napoleonovým výbojom. 
Obnovená bola zmluvou podpísanou v Paríži 20. novembra 1815.
Prijatím Francúzska sa z nej v roku 1818 stala aliancia piatich (Quintlupe Alliance) na kongrese v Aix-la-Chapelle(Aachen). 
Základným cieľom tejto zmluvy bolo nastoliť mier a rovnováhu síl v Európe. Štyri vtedajšie vojenské a politické mocnosti sa dohodli prvýkrát v histórii na uskutočňovaní princípu non-intervencie. Táto sa realizovala počas Belgickej revolúcie, kedy sa armáda Francúzska zastavila na hraniciach Belgicka v roku 1830 a veľmoci zvolili postup nezasahovania medzi belgické a holandské vojenské sily.
Jedným z dôležitých aktérov a vyjednávačom tohto procesu bol Charles-Maurice de Talleyrand-Périgord, ktorý ju aj v mene Francúzska znovu potvrdil aj podpísal v roku 1830. Tým sa zavŕšil dlhší kontinuálny proces zmeny politiky násilia na politiku vyjednávaní a zachovávania mieru medzi zúčastnenými signatármi až do obdobia Krymskej vojny.
Lunéville (obec)

Lunéville je francúzska obec v departmente Meurthe-et-Moselle, región Lotrinsko, v severovýchodnom Francúzsku. Mestom preteká rieka Meurthe.
V roku 2006 tu žilo 19 881 obyvateľov.
Tinchy Stryder

Tinchy Stryder (vlastným menom Kwasi Danquah, * 14. september 1986, Ghana), viac známy pod svojimi pseudonymami Tinchy Stryder a Star In The Hood, je ghansko-britský rapper, A&amp;R a obchodník. Je spoluzakladateľom a spolumajiteľom nezávislého britského vydavateľstva Takeover Roc Nation.
Tinchy Stryder sa stal populárnym hlavne vďaka singlu „Take Me Back“, ktorý dosiahol 3. miesto v rebríčku UK Singles Chart v januári 2009. Neskôr vydal singel „Number 1“ (v spolupráci s N-Dubz), ktorý vstúpil do britskej hitparády na 1. miesto dňa 26. apríla 2009. Stryder potom vydal singel „Never Leave You“ (spoločne s Amelle Berrebah z dievčenskej skupiny Sugababes), ktorý sa stal 9. augusta 2009 jeho druhým singlom na 1. mieste v Spojenom kráľovstve.
Vagónka Trebišov

Vagónka Trebišov bol štátny podnik zaoberajúci sa výrobou železničných vagónov. Sídlil v Trebišove.
Tranformácia firmy.
Z Obchodného registra okresného súdu Košice I bola Vagónka Trebišov vymazaná k 21. februáru 1995, nie je isté či majetok pripadol Mestu Trebišov, alebo Trebišovským strojárňam. Podľa webovej stránky TATRAVAGÓNKY, a.s. nový majoritný vlastník Optifin Invest pristúpil v roku 2008 ku kúpe Vagónky Trebišov. Vagónka Trebišov sa stala "sesterskou spoločnosťou" TATRAVAGÓNKY. K 31.12.2009 došlo k zlúčeniu Vagónky Trebišov s TATRAVAGÓNKOU, a. s. za účelom zamedzenia dvojitej výrobe. Počet zamestnancov spojenej firmy dosiahol 2219, z toho 1855 v Poprade a 364 v Trebišove.
Heartbeatz

„Heartbeatz“ je skladba britskej happy hardcorovej dvojice Styles &amp; Breeze v spolupráci s britskou speváčkou Karen Danzig. Skladba sa stala v poradí druhým Top 20 hitom dvojice Styles &amp; Breeze.
Pamfýlia

Pamfýlia, gr. "Παμφυλία", je krajina na juhu Malej Ázie, v dnešnom Turecku. Hraničí s krajmi Lýkia, Pizídia a Kilikia. Dnes sa nachádza v kraji Antalya, obľúbenej turistickej destinácii Turecka.
Meno.
Názov Pamfýlia je grécky a je odvodený od slov "pan (všetko)" a "fylé (kmeň)", teda "všetky kmene". Toto pomenovania môže odkazovať na mnoho gréckych kmeňov sídliacich v tomto kraji a tiež pôvodných, predgréckych obyvateľov. Herodotos meno pripisuje mýtickému kráľovi Pamfylovi.
Dejiny.
Kraj Pamfýlia sa zmieňuje už u Chetitov, kedy ho obývalo dnes neznáme indoeurópske obyvateľstvo, snáď jeden z národov anatólskej skupiny príbuzní Pizídom a Kilíkom. Prví Gréci sa tu usadzujú asi v 12. stor., po páde Mykénskej civilizácie. V 7. stor. tu boli vytvorené grécke kolónie na často už osídlených územiach a mestách. Vznikli mestá Aspendos, kolónia dórskeho gréckeho mesta Argos, Side, kolónia aiolských Grékov z mesta Kyme v Malej Ázie, mesto Perge bolo obývané pôvodnými gréckymi a možno aj negréckymi obyvateľmi. V klasickej antike bola teda Pamfýlia domovom viacerých kmeňov, Dórov, Aiolov, Achájcov a pôvodných negréckych obyvateľov. Je možné, že časť miestnych Grékov pochádzalo aj z dórskej Kréty. Jazykom kraja bola pamfýlčina, jeden zo starogréckych jazykov achájskeho (mykénskeho) pôvodu, ktorý bol obohatený o silné prvky gréckej a krétskej dórštiny, aiolčiny, achájskej cyperčiny, iónčiny a pôvodného negréckeho jazyka. V 2. stor. pred Kr. tu bolo založené helenistické mesto Attalia, kde sa usadili Gréci z rôznych končín. Z Pamfýlie sa stal dôležitý kraj helenistického sveta, mestá boli veľkolepo prestavané. V 1. stor. pred Kr. si kraj podmanili Rimania. V 1. stor. sa tu rozmohlo kresťanstvo. V tejto dobe upadol miestny grécky jazyk v prospech zjednocujúceho starogréckeho atického jazyka. Od roku 395 patrí Pamfýlia Východorímskej (Byzantskej) ríši. V 13. stor. kraj ovládli Seldžuckí Turci, neskôr Osmanskí Turci a Pamfýlia sa natrvalo stala súčasťou Osmanskej ríše. Počas tohto obdobia väčšina pôvodného, gréckeho obyvateľstva prestúpila na islam a poturčila sa. Ostali tu však grécky kresťania, ktorí však počas silného tureckého vplyvu prestali gréčtinu používať a začali rozprávať po turecky. Pamfýlia patrila do vylaetu Konya. V roku 1923 sa konala Grécko-turecká výmena obyvateľov, všetci miestni Gréci (tzv.Karamanlidi) sa vysťahovali do Grécka, v južnej Anatólii vtedy žilo asi 150.000 Grékov. V Pamfýlii sa usadili moslimovia z Grécka, väčšina z nich rozprávala po grécky.
Dnes.
Dnes je územie Pamfýlie významnou turistickou lokalitou, nachádza sa tu turecká riviera a zachované antické pamiatky zo spomínaných gréckych miest. Jazykom kraja je turečtina, časť moslimského obyvateľstva stále hovorí po grécky.
You’re Shining

„You’re Shining“ je skladba britskej happy hardcorovej dvojice Styles &amp; Breeze z roku 2004.
USS Hornet (CV-12)

USS "Hornet" (CV-12) bola americká lietadlová loď triedy "Essex" (verzia s tzv. krátkym trupom). Loď sa v radoch amerického námorníctva zúčastnila druhej svetovej vojny a vietnamskej vojny. Pôvodne bola pomenovaná USS "Kerseage", ale bola premenovaná na počesť lietadlovej lode USS "Hornet" (CV-8), potopenej v bitke pri ostrovoch Santa cruz v októbri 1942.
Druhá svetová vojna.
Zákazka na výstavbu lode bola zadaná 9. septembra 1940. Jej kýl sa začal stavať 3. augusta 1942. Lodenice Newport News shipbuilding ju dokončili na sklonku roku 1943 ako v poradí siedme plavidlo triedy "Essex". Po premenovaní na „Hornet“ sa stala ôsmou loďou amerického námorníctva v poradí nesúcu toto meno.
Začiatkom roku 1944 podporoval "Hornet" vylodenie na Novú Guineu, v máji sa zúčastnil náletov na Truk a v júni podporoval inváziu na Mariány. Počas toho sa zapojil do bitky vo filipínskom mori. Potom bol "Hornet" nasadený pri znovu obsadení Filipín – v bitke pri Leyte a potom pri náletoch na japonské ostrovy a invázii na Okinawu. "Hornet" sa tiež podieľal na potopení najväčšej bojovej lode sveta – japonskej "Jamato", ktorá sa v rámci operácie "Ten-go" vydala na samovražednú misiu aby sa pokúsila odraziť spojeneckú inváziu na Okinawu. Počas druhej svetovej vojny loď neutrpela žiadne bojové poškodenia, len v júni 1945 jej letovú palubu poškodil tajfún "Cobra".
Povojnová služba.
V rokoch 1947-1955 sa "Hornet" nachádzal v rezerve, kde prešiel čiastkovou modernizáciou. Neskôr bola loď prestavaná ešte výraznejšie a dostala napríklad uhlovú letovú palubu. Po znovuzavedení do služby čakalo "Hornet" bojové nasadenie vo vietnamskej vojne.
Účasť na programe Apollo.
Zaujímavý je tiež podiel lode na americkom kozmickom programe Apollo. "Hornet" asistoval pri suborbitálnom skúšobnom lete AS-202 rakety Saturn IB s veliteľským modulom, neoficiálne nazývaného "Apollo 3". Veliteľský modul, vylovený z mora počas tejto misie, je dnes súčasťou expozície na palube lode. Posádka "Hornetu" potom vylovila posádky prvých dvoch pilotovaných misií, ktoré pristáli na Mesiaci. V júli 1969 to bolo Apollo 11 a v novembri 1969 Apollo 12. Miesta, kde sa posádka Apolla 11 po prvýkrát dotkla paluby "Hornetu" sú na lodi dodnes vyznačené.
Vyradenie a ďalší osud.
Definitívne vyradenie lode nastalo v roku 1970. Potom bola loď premenená na plávajúce múzeum a od roku 1998 sprístupnená verejnosti. V súčasnosti kotví na kalifornskej námornej základni v Alamede.
Harmónium

Harmónium je viachlasý vzduchový klávesový nástroj podobný organu. Zvuk spôsobujú vzduchové stĺpce, ktoré narážajú na prierazné kovové jazýčky, ktoré však nie sú v píšťalách ako u organov, ale sú upevnené na kovových rámčekoch. Harmónium je doplnené dvomi mechmi, ktoré sa ovládajú nohami.
Dejiny.
Harmónium je nástroj starý necelých 200 rokov. Jeho predchodcom boli čínske ústne organy šeng, ktoré v 18. storočí prenikli do Európy. Ich prierazných jazýčkov, do tej doby v Európe neznámych, sa používalo potom aj pre niektoré jazýčkové píšťaly organu. Vzdialenejším predchodcom harmónia boli tiež malé prenosné organy, pochádzajúce z 15. storočia, ktoré mali len jazýčkové píšťaly (regál). Po rôznych klávesových nástrojoch s rôznymi menami vzniklo dnešné harmónium, ktorého názov pochádza od parížskeho nástrojára Debaina, ktorý si dal svoj nástroj aj jeho názov v roku 1840 patentovať. Alexandre Francois Debain zaviedol tiež registračnú hru.
Grand Rapids (Michigan)

Grand Rapids na juhozápade amerického federálneho štátu Michigan v okrese Kent County a zároveň jeho sídlom, je známe výrobou nábytku.
Valençay (obec)

Valençay je obec v departemente Indre, v regióne Centre-Val de Loire vo Francúzsku.
Prvá písomná zmienka je z roku 1120. V roku 2008 tu žilo 2 642 ľudí. 
V obci bola v roku 1813 podpísaná zmluva, na základe ktorej Napoleon I. prenechal španielsky trón Habsburgovi Ferdinandovi VII.
Hoover Dam

Hoover Dam (doslova "Hooverova priehrada") je betónová klenbová priehrada na rieke Colorado v USA ležiaca na hraniciach štátov Arizona a Nevada. Je vysoká 220 m, dlhá 379 m a vytvára priehradné jazero dlhé 185 km a hlboké až 180 m. Vodné dielo je pomenované po prezidentovi Hooverovi, ktorý ju dal v 30. rokoch 20. storočia vybudovať.
Výstavba priehrady.
Rast miest a rozvoj poľnohospodárstva v okolí rieky Colorado si vyžadovali stále väčšie nároky na spotrebu vody. Preto bola v roku 1922 vytvorená komisia so zámerom spravodlivého rozdeľovania vody a ostatných výdobytkov plánovanej priehrady. Federálnu vládu tam zastupoval Herbert Hoover, v tom čase minister obchodu, neskorší prezident USA.
Pre vybudovanie priehrady sa rozhodlo z dôvodu opakujúcich sa jarných záplav, ohrozujúcich rozsiahle obývané územia na dolnom toku a z dôvodu významného energetického potenciálu rieky. V roku 1928 schválil Kongres projekt spolu s rozpočtom a v roku 1931 sa začalo s výstavbou. Projekt obsahoval aj plán postaviť vedľa priehrady mesto Boulder City, do ktorého sa na jar 1932 nasťahovali stavební robotníci. Priehrada sa budovala v úzkom kaňone medzi Nevadou a Arizonou a na odvedenie vody z riečiska (z dôvodu založenia základov priehrady) boli vybudované dva páry tunelov s priemerom 17,1 m a s celkovou dĺžkou 4,9 km.
Všetok použitý piesok bol dovážaný konskými záprahmi zo 400 km vzdialeného pobrežia a od 6. júna 1933 sa začali samotné betonárske práce. Keďže podľa výpočtov by jednoliaty blok priehrady chladol neuveriteľných 125 rokov, pristúpilo sa k technológii betónových, vzájomne prepojených blokov, spájaných betónovou zmesou. Betón pri tuhnutí produkuje veľké množstvo tepla. Aby ochladili jednotlivé bloky, bolo do nich zabudované chladiace potrubie, ktorým prúdila voda z rieky. Použilo sa 3,5 milióna m³ betónu, ďalších 8 miliónov ton skál bolo potrebné odstrániť. Priehrada bola dokončená už v roku 1936 a prvá elektrická energia bola vyrobená 26. 10. 1936. Pri modernizácii v roku 1961 boli pridané ďalšie generátory, čím sa zvýšil ich počet na 17 a inštalovaný výkon na 2 074 MW.